**MUNICIPIUL PLOIEŞTI**

**SERVICIUL AUDITARE INTERNĂ**

Nr. AUD 2026 / 03.12.2018

**RAPORT DE ACTIVITATE**

**pentru luna noiembrie 2018**

În luna noiembrie 2018, în cadrul Serviciului Auditare Internă s-au desfăşurat următoarele activităţi:

- întocmirea şi transmiterea către entitățile auditate a proiectelor Rapoartelor de audit public intern încheiate în urma misiunilor de audit efectuate;

- participarea la şedinţele de închidere a două misiuni de audit public intern efectuate şi întocmirea minutelor ședințelor de închidere;

- întocmirea Rapoartelor de audit public intern în urma misiunilor efectuate;

- valorificarea misiunilor de audit prin transmiterea către ordonatorul principal de credite, pentru analiza şi avizare, a Rapoartelor de audit public intern întocmite;

- participarea la şedinţele de deschidere a două misiuni de audit public intern şi întocmirea minutelor şedinţelor de deschidere;

- întocmirea chestionarului de luare la cunoştinţă în cadrul procedurii de colectare a informaţiilor;

- întocmirea studiului preliminar în cadrul procedurii de prelucrare şi documentare a informaţiilor;

- identificarea riscurilor asociate activităţilor auditabile;

- stabilirea punctajului total al riscurilor şi ierarhizarea riscurilor;

- elaborarea chestionarului de control intern utilizat în evaluarea controalelor interne existente;

- elaborarea formularului privind evaluarea iniţială a controlului intern şi stabilirea obiectivelor de audit;

- elaborarea programului misiunii de audit public intern;

- elaborarea de chestionare, liste de control, interviuri;

- efectuarea testărilor, formularea constatărilor şi elaborarea testelor;

- analiza problemelor, formularea recomandărilor şi întocmirea fișelor de identificare şi analiză a problemelor;

- supervizarea etapelor şi a procedurilor de desfăşurare a misiunilor de audit public intern;

- verificarea modului şi stadiului de implementare a recomandărilor formulate în misiunile de audit public intern în termenele stabilite în planurile acțiune pentru implementarea recomandărilor, pe baza informărilor și documentelor justificative transmise de entităţile sau structurile auditate;

- întocmirea şi supunerea spre aprobarea a acordului privind prelungirea unor termene de implementare a recomandărilor formulate în urma misiunii de audit efectuate;

- întocmirea şi actualizarea fişelor de urmărire a implementării recomandărilor, corespunzător informărilor entităţilor sau structurilor auditate sau verificărilor efectuate;

- participarea la activităţi de pregătire profesională continuă;

- întocmirea Proiectului Planului de audit public intern pentru anul 2019 și transmiterea către ordonatorul principal de credite, pentru analiză şi aprobare.

Şef Serviciu,

Batanov Gabriel